کۆمیتەکە، ئاماژەش بەپەیوەندی هێقمو میانو داعشی و تورکیای دان و ئاشکراش کەردەن: گردو کلێرگەو میاندەوڵەتی قەرزاربارێ "یەپەگە/یەپەژە"یەنێ. پۆکەی بشۆم  جە بارەو هێشەکا تورکیای پەی سەرو عەفرینی هەڵۋێستشا نیشانە بدانە و پەشتیۋانێ عەفرینی بانە.
كۆمیته‌و شه‌هید برووسك بازی جە جوانڕۆ، سەرەڕا ئاماژەدای بە شەهید و زامداربیەی سەدان هامۋڵاتیێ سڤیڵێ، دەسنیشانش کەردەن: عەفرین هەرگیز هەڕەشێ نەبیەن پەی تورکیای، بەڵام تورکیا شەڕ ۋرەشۆ و بەهانێ بێ بنەمێ مارۆۋە. تورکیا ئەشیەی ئەزموونش جە کۆبانێ و شکست داعشی هۆرگێرتێ و جەسارەتو پەلاماردای عەفرینیش نەبیێ. بەڵا دیسان سەرکۆتەی ەر پەی عەفرینیەن و چوون کۆبانێ بۆنە بە گۆڕستان پێشا.
کۆمیتەکە جیا جە شەرمەزارکەردەی سیاسەتو ڕوسیای، داواش ئەمەریکا هێزە میاندەوڵەتییەکا کەردێنە سیاسەتشا سەرڕاس بکەراۋە و دمایی بە بێدەنگی باۋەرا و پەشتیوانێ عەفرینی با. داۋاچ جە کوردی و ئازادیۋازا دنیای مەکەرۆنە، کارا پاڵپەشتی جە عەفرینی بکەرانە
